Муҳаммад ал-Хоразмий номидаги Тошкент ахборот технологиялари университети Фарғона филиали

Бошқарув йиғилиши.

2019 йил 5 февраль. Фарғона шаҳри.

Кун тартибида:

1. Ижро интизоми тўғрисида .

Ахборотчи: А.Расулов

1. Бир ҳафталик ўқув жараёни ҳамда 2, 3, 4-босқич талабаларининг кузги аттестацияси натижалари.

Ахборотчилар: факультет деканлари, Ш.Умаров.

1. 1-босқич талабаларининг кузги аттестацияси натижалари тахлили.

Ахборотчи: И.Тожибоев.

1. Турли масалалар.
2. Талабаларни ижтимоий химоя қилиш масаласи.

 Ахборотчи: А.Расулов.

**Биринчи масала бўйича** йиғилиш раиси, филиал директори А.Расулов ахборот берди.

Бир ҳафта давомида юқори ҳамда маҳаллий ташкилотлардан филиалга ижро ва маълумот учун Ўзбекистон Республикаси Олий ва ўрта махсус таълим Вазирлигидан 29.11.2018 санали 87-02-3585-сонли, 03.12.2018 санали 87-02-3639-сонли, 03.12.2018 санали 87-03-4183-сонли, хат ва топшириқномалари, Республика “Маънавият ва маърифат” марказидан 03.12.2018 санали, 01-07/305-сонли сўровнома каби 71 та юридик ҳужжатлар юборилган.

Жумладан, ТАТУдан йўлланган ҳужжатда жисмоний ва юридик шахслар билан ишлаш ҳамда бу мазмундаги ижро жавоблари филиалимиз томонидан тўлақонли ёритилмагани (масъул Х.Алимжанова) кўрсатиб ўтилган. Филиалда ўтказилган маънавий-маърифий тадбирлар ҳақидаги хисоботлар ҳам мазмунан сайёз тузилган, маслаҳатлашмай юқори ташкилотларга жўнатилган (масъул А.Райимов), фан олимпиадалари бўйича тузилган хисобот ҳам талаб даражасида эмас (масъул Б.Толипов).

Бундан ташқари филиалнинг “Ziyoi-net” сахифасини мазмунан бойитиш бўйича охирги ўринда эканлигимиз юқоридан келган ҳужжатларда кўрсатиб ўтилган (масъуллар А.Полвонов, Ш.Умаров).

Навбатда ўтказилган сайловлар бўйича ҳам Президент аппаратидан ҳамда Вазирлар маҳкамасидан бир қатор кўрсатмалар келган. Шунга кўра, вилоят ва шаҳар хокимлиги сайловдаги ахборот-коммуниқация хизмати бўйича бизни масъул қилиб тайинлаган.

Ҳафта давомида фуқаролардан 2 та мурожаат тушган бўлиб, биз бу мурожаатларга тўлақонли жавоб бердик, яъни фейсбук тезлиги бўйича амалий ёрдам уюштирдик. Демак, жойларда ахборот-коммуникация бўйича тарғибот-ташвиқот ишларини кучайтиришимиз лозим.

**Иккинчи масала** бўйича факультет деканлари ахборот бердилар.

*А.Қўлдошев – ТТ ва КТ факультети декани:*

Ўқув жараёни йўналишлар ишчи ўқув режалари ва дарслар жадвали асосида олиб борилди.

Ҳафта давомида барча академик гуруҳларда талабаларнинг давоматлари декан, декан ўринбосарлари томонидан ўрганилди. Улар қуйидагича:

1-курслар – таътилда.

2-курслар бўйича ўртача давомат 96,0%ни ташкил қилди.

3-курслар бўйича ўртача давомат 95,5%ни ташкил қилди.

2-курслар бўйича ўртача давомат 95,5%ни ташкил қилди.

Ўтган ҳафта давомида 4 курс талабаларида аттестация ҳафтаси бўлиб ўтди.
Жами 111 нафар талаба якуний назоратда иштирок этди.

12 нафар талаба “аъло” - 10,8%

40 нафар талаба “яхши” - 36.0%

38 нафар талаба “кониқарли” - 34.2%.

21 нафар талаба “қониқарсиз” - 18,9%

Факультет бўйича ўзлаштириш 81.1%, сифат 46,8% ни ташкил этди.

1,2,3,4-курс талабаларида аттестация натижаси:

Жами 627 нафар талаба якуний назоратда иштирок этди.

31 нафар талаба -“аъло” - 4,9%

271 нафар талаба -“яхши” – 43,2%

202 нафар талаба -“қониқарли” - 32.2%.

123 нафар талаба -“қониқарсиз” – 19,7%

Факультет бўйича ўзлаштириш 80.3%, сифат 48,2% ни ташкил этди.

*Т.Абдуллаев – КИФ декани в.б:*

Ҳафта давомида 4-курсларда ўқув жараёни узлуксиз бўлиб ўтди ҳамда барча академик гуруҳларда талабаларнинг давоматлари академик гуруҳ журналлари бўйича декан ўринбосарлари томонидан ўрганилганда қуйидаги натижалар чиқди:

4-курслар бўйича ўртача давомат 95 % ни ташкил қилади.

Факультет бўйича бакалавр талабаларининг ўртача давомати 95% ни ташкил қилди. 5 % талабалар сабабли дарс қолдирди.

4 курсларнинг 7-семестр натижалари қуйидагини ташкил қилди:

Компьютер инжиниринги («Компьютер инжиниринги», «АТ-сервис») йўналиши 4-курсида таҳсил олувчи жами 199 нафар талабалардан 137 таси (68.8%) ўзлаштирди. Шулардан 13 (6,5%) нафари “аъло”, 57 (28,6%) нафари “яхши”, **67** (33,6%) нафар талабалар “қониқарли” ўзлаштиришларга эришиб, белгиланган тартибда стипендияга тавсия этилди.

Компьютер инжиниринги («Компьютер инжиниринги», «А Г-сервис») йўналиши 1-курсида таҳсил олувчи жами 182 нафар талабалардан 2 (1%) нафари аъло, 61 (33,5%) нафари яхши, 44 (24,2%) нафар талабалар кониқарли ўзлаштиришларга эришиб, белгиланган тартибда стииендияга тавсия этилди.

2 ва 3-курсларнинг якуний назоратлари жадвал асосида якунланди хамда янги семестр учун дарс жадвали тасдиқланиб, эълон қилинди.

*Маънавий-маърифий ишлар бўйича:*

Муҳаммад ал-Хоразмий номидаги ТАТУ Фарғона филиали директорининг 2019 йил 28 январда тасдикланган маънавий-маърифий тадбирлар режасига асосан 28-30 январь кунлари Компьютер инжиниринг факультети талаба-ёшларининг бўш вақтларини мазмунли ўтказиш ва ҳукуматимиз томонидан олиб борилаёгган янгиликлардан ҳабардор қилиш ҳамда ҳуқуқбузарликларни олдини олиш бўйича турли мавзуларда учрашувлар ўтказилди.

-28 январь куни 11-30 да филиал катта мажлислар залида Ўзбекистон Республикаси Президентининг 2018 йил 28 дскабрдаги Парламентга Мурожаатномаси бўйича семинар ўтказилди.

-29 январь куни соат 11-30 да филиал катта мажлислар залида “Тинчлик- энг олий неъмат”, “Исломда экстремизм ва терроризмга ўрин йўқ”, “Ёшлар орасида ҳуқуқбузарликларнинг олдини олиш ва жиноятчиликни бартараф этиш” мавзуларида ИИБ, Дин қўмитаси ва ДХХ вакиллари иштирокида учрашувлар ўтказилди. Ушбу учрашувга Компьютер инжиниринги факультетининг 180 нафар талаба-ёшлари таклиф этилди.

-30 январь куни соат 11-30 филиал катта мажлислар залида Ўзбекистон Республикаси Биринчи Президенти И.Каримов таваллудининг 81 йиллиги муносабати билан маънавий-маърифий тадбир ўтказилди. Ушбу учрашувга Компьютер инжиниринги факультетининг 180 нафар талаба-ёшлари таклиф этилди.

Деканларнинг ахборотига муносабат билдирган йиғилиш раиси А.Расулов қуйдаги мухим ҳолатларга эътибор қаратди:

* Республика ишчи гуруҳининг битирувчи 4-босқич талабалари давомати текширувида аниқлаган камчиликлар бартараф этилиши керак:
* БМИ мавзулари билан талабаларни тўла таъминланишлари назоратини кучайтириш лозим:
* Қарздор талабалар билан ишлаш, уларнинг шикоятларини ўрганишда ички назорат (Д.Таджибаева) актив бўлиши талаб қилинади.
* Ўқитувчилар навбатчилиги сустлашиб кетди, улар активроқ бўлсин:

Ўқув-услубий бўлим бошлиғи Ш.Умаров профессор-ўқитувчилар машғулотларни жадвал асосида, белгаланган аудиторияларда ўтишлари шартлигини такидлади.

**Учинчи масала** юзасидан ЎваТИБ директор ўринбосари И.Тожибоев ахборот берди.

1-босқич талабаларининг кузги аттестацияси натижалари:

* 2018/2019 ўқув йилида 5та кундузги таълим йўналишига 402 нафар талаба ўқишга қабул қилинган. Шундан 81 нафари давлат гранти асосида, 321 нафари тўлов-контракт асосида таълим олмоқда. Уларга тасдиқланган ишчи ўқув режалари асосида 7 та фандан дарс машғулотлари 2018 йил 17 сентябрдан 2019 йил 12 январга қадар олиб борилган. Оралиқ ва якуний назоратларда талабалар билими ТАТУ ректорининг 2018 йил 26 ноябрьдаги 1683-сонли буйруғи 1-иловаси “Муҳаммад ал-Хоразмий номидаги Тошкент ахборот технологиялари университети ва унинг минтақавий филиалларида кредит тизими шароитларида талабалар билимини назорат қилиш тартиби ва баҳолаш мезони тўғрисидаги Йўриқнома” асосида амалга оширилди. Якуний назоратларда Жисмоний маданият фанидан бошқа барча фанлар тест шаклида ўтказилди.

Семестр натижалари:

* Компьютер инжиниринги факультети бўйича жами 182 нафар талабадан қарздор талабалар 75 нафар бўлиб, ўзлаштириш кўрсаткичи 58,8%, сифат кўрсаткичи 34,6%;
* Телекоммуникация технологиялари ва касбий таълим факультети бўйича жами 220 нафар талабадан қарздор талабалар 66 нафар бўлиб, ўзлаштириш кўрсаткичи 70%, сифат кўрсаткичи 50,9%;
* Филиал бўйича жами 402 нафар талабадан қарздор талабалар 141 нафар бўлиб, ўзлаштириш кўрсаткичи 65%, сифат кўрсаткичи 43,5%;
* Энг юқори ўзлаштириш ўзбек гурухларида Дастурлаш фани (99%), рус гурухларида Физика фани(96%);
* Энг паст ўзлаштириш ўзбек гурухларида Рус тили фани (82%), рус гурухларида Гуманитар танлов фани(54%);

Ушбу масала юзасидан фикр-мулохаза, таклифлар билдирилди.

**А.Расулов:** 1-босқич талабалари кредит тизимида ўқишмоқда. Мана, кузги аттестация натижалари ҳам чиқди. Назаримда талабаларга янги тизимнинг мазмун-мохияти тўла тушунтирилмаган, баҳолаш системасида бир хиллик йўқ, академ қарздор талабаларга ҳам қайта топшириш жараёни ҳақида тўла-тўкис фикр берилмаган. Факультет деканлари эгвайзер ва тютюр ўқитувчиларни бу масалага жалб қилиб, масъулликни оширишлари керак.

**Ш.Умаров:** Бу масалага филиал Таълим сифатини назорат қилиш бўлими алохида эътибор бериб, тахлилий натижаларни, бу борадаги ютуқ ва камчиликларни кўрсатиб бериши керак бўлади.

**Турли масалалар:**

1. Талабаларни ижтимоий химоя қилиш ҳақида.

Ушбу масала юзасидан сўзга чиққан филиал директори А.Расулов 2018-19-ўқув йилида таълимнинг кредит тизимида тахсил олаётган, кузги семестр якуний синовларидан қарз бўлиб қолган 1-гуруҳ ногиронлиги бор талабаларни ижтимоий химояси ҳақида гапириб, Компьютер инжиниринг факультети декани в.б. Т.Абдуллаевнинг билдиришномаси мазмуни билан йиғилганларни таништирди.

Билдиришномада 3 нафар қарздор талаба 2-гурух ногирони эканлиги, бир неча фандан қарздорликлари, кредит тизими талаблари бўйича қайта синов учун тўлов маблағларини қоплай олмасликлари билдирилган.

Филиал бошланғич Касаба уюшмаси раиси М.Мирзаев Ўзбекистон Республикаси Президентининг 2017 йил 1 декабрдаги “Ногиронлиги бўлган шахсларни давлат томонидан қўллаб-қувватлаш тизимини тубдан такомиллаштириш чора-тадбирлари тўғрисида”ги ПФ-5270-сонли Фармони, ва ушбу Фармон иловасидаги “Ногиронлиги бўлган шахсларни давлат томонидан қўллаб-қувватлаш тизимини тубдан такомиллаштириш ҳамда уларнинг ҳуқуқ ва эркинликларини ҳимоя қилиш кафолатларини кучайтириш бўйича комплекс чора-тадбирлар ДАСТУРИ”нинг I-бўлим 18-бандларига асосан якуний аттестациядан қарздор, ногиронлиги бор талабаларни қарздорлик тўловларидан озод қилиш таклифини ўртага ташлади.

Ушбу таклифни қўллаб-қувватлаб факультет декани А.Қўлдошев, кафедра мудири С.Собиров, “Ёшлар иттифоқи” етакчиси М.Адхамовлар фикр-мулохаза билдирдилар.Йиғилиш қатнашчилари таклифни бир овоздан маъқулладилар.

Юқорида кўриб чиқилган масалалар юзасидан Бошқарув йиғилиши

**қ а р о р қ и л а д и :**

1. 1. Юридик ташкилотлардан келган буйруқ, топшириқ ва қарорлар ижроси бўйича А.Расулов хисоботи маълумот учун қабул қилинсин.
2. Ҳужжатлар ижроси бўйича филиал Маънавият ва маърифат бўлими (масъул А.Райимов), Девонхона (масъул Х.Алимжонова) томонидан тайёрланган жавоб хатлари мазмуни талаб даражасида эмаслиги кўрсатиб ўтилсин ҳамда бундай ҳолатларга йўл қўймаслик назорати Ў ва ТИБ директор ўринбосари И.Тожибоев зиммасига юклатилнсин.
3. Филиал “Ziyo-net” саҳифасини доимий тўлдириб бориш ва бу ҳақида хисоботларни ўз вақтида тақдим этиб бориш АТМ бошлиғи А.Полвоновга кўрсатиб ўтилсин ҳамда умумий назорат Ш.Умаров зиммасига юклатилсин.
4. 1. Факультетлар деканлари А.Қўлдошев, Т.Абдуллаевларнинг ахборотлари маълумот учун қабул қилинсин.
5. Республика ишчи гурухи томонидан факультетларда аниқланган камчиликларга амалий жиҳатдан барҳам берилсин.
6. Деканатларда сессияга доир ведомостлар, қайта имтихонлар, қарздор талабалар билан ишлаш ишлари қатъий ҳужжатлаштириб борилсин.

Масъуллар: факультет деканлари.

1. 1. Юқоридаги масала бўйича ЎваТИИБ директор ўринбосари И.Тожибоевнинг ахбороти маълумот учун қабул қилинсин.
2. I босқич кредит тизимида ўқиётган талабаларга ушбу тизимнинг мазмуни, талаблари, қулайликлари бўйича тарғибот-ташвиқот ишлари қатъий йўлга қўйилсин.

Масъуллар: факультет деканлари, ўқув-услубий бўлим, гурух мураббийлари.

1. Ушбу масала бўйича чора-тадбирларни амалга оширишга илмий-услубий ёрдам бериш ҳамда умумий назорат қилиш масъуллиги Таълим сифатини назорат қилиш бўлими бошлиғи М.Тешабоев зиммасига юклатилсин.

IV/1. 1. Филиал директори А.Расуловнинг ногиронлиги бор талабаларни ижтимоий химоя қилиш бўйича ахбороти ҳамда Компьютер инжиниринги декани в.б. Т.Абдуллаевнинг ушбу масалага оид билдиришномаси маълумот учун қабул қилинсин.

1. Бошқарув аъзоларининг умумий таклифлари ва овоз бериш натижаларига кўра ногиронлиги бор, кузги аттестация синовларидан ўта олмаган қуйидаги қарздор талабалар қайта топшириш тўловларидан озод қилинсин:

 Муталлибов Салоҳиддин Баҳодиржон ўғли – КИ ф-ти, 611-18 гр Абдуллаев Муроджон Воҳиджон ўғли– КИ ф-ти, 612-18 гр

Ахмаджонов Қудратжон Адхам ўғли– КИ ф-ти, 613-18 гр

1. Ушбу қарорни расмийлаштириш Ходимлар бўлими бошлиғи Ҳ.Исмоилова ва бош хисобчи М.Юнусалиевалар зиммасига юклатилсин.

 Йиғилиш раиси: А.Расулов.

Йиғилиш котиби: М.Мирзаев.